২০২১ কাবুল বিমানবন্দর হামলার পর তালেবান মুখপাত্র একটি টুইটের মাধ্যমে এই হামলার নিন্দা জানিয়ে বলেছে, "মন্দ চক্রদের কঠোরভাবে প্রতিহত করা হবে"। তালেবান পরবর্তীতে ঘোষণা করে যে, তারা আইএসআইএস-কে নেতা শাহাব আল-মুহাজিরকে ধরার জন্য সম্ভাব্য সকল ব্যবস্থা গ্রহণ করবে। ২৭ তারিখেই মার্কিন যুক্তরাষ্ট্র একটি বিমান হামলা চালায়, যেখানে ইসলামিক স্টেট সদস্যকে হত্যা করা হয়, যিনি কাবুল বিমানবন্দরে বোমা হামলার পরিকল্পনা করেছিলেন বলে ধারণা করা হয়।